El títulu yá lo diz tóo y, por si nun fora  elocuente por demás, viniera ametese una circunstancia nes últimes selmanes. Delles cadenes de distribución, arreyaes a grupos mediáticos y comerciales bien afitaos nel réxime, dieran la consigna de boicotear el llibru, lo que vien confirmar la denuncia d'Anasagasti. Y, cosa que ye pa que mos lo despliquen los neolliberales episcopales, resulta que yo merqué'l llibru na llibrería'l Reina Sofía, en Madrid, lo que diz bastantina de que les instituciones públiques son muncho más "lliberales" que les empreses  privaes. Y pasa eso igual porque nun tan obligaes a ser cortesanes o porque los sos directivos, despreciables funcionarios al paecer, comen del sueldu y non de la mamandurria'l réxime.